b'\n_START_ARTICLE_\nOsnovna \xc5\xa1ola \xc5\xa0marjeta\n_START_SECTION_\nZgodovina \xc5\xa1ole od leta 1856 do 1927\n_START_PARAGRAPH_\nLeta 1856 je bila v \xc5\xa0marjeti ustanovljena enorazredna ljudska \xc5\xa1ola. \xc5\xa0ola ni imela lastnega poslopja, zato se je pou\xc4\x8devalo v hi\xc5\xa1i Florijana Darovica._NEWLINE_Prvo \xc5\xa1olsko poslopje je bilo kupljeno in predelano leta 1867. Zaradi prostorske stiske je bila ve\xc4\x8dkrat raz\xc5\xa1irjena, pouk so imeli tudi v drugih hi\xc5\xa1ah. Leta 1913 so se zaradi slabih higienskih razmer odlo\xc4\x8dili za zidavo nove \xc5\xa1ole, vendar do tega zaradi vojne ni pri\xc5\xa1lo. V letu 1927 so zaradi stiske u\xc4\x8dence iz Zaloga pre\xc5\xa1olali v \xc5\xa1olo v \xc5\xa0kocjanu.\n_START_SECTION_\nPo kon\xc4\x8dani prvi svetovni vojni\n_START_PARAGRAPH_\nTudi po kon\xc4\x8dani vojni se razmere niso izbolj\xc5\xa1ale. Odprli so dodatne oddelke in podru\xc5\xbeni\xc4\x8dne \xc5\xa1ole. Nekateri u\xc4\x8denci so bili pre\xc5\xa1olani v druge \xc5\xa1ole. Za gradnjo nove \xc5\xa1ole so ponovno odlo\xc4\x8dili 1939 leta, ko so \xc5\xa1olo zaradi slabih razmer skoraj zaprli. Na\xc4\x8drte je ponovno prekri\xc5\xbeala vojna.\n_START_SECTION_\nDruga svetovna vojna\n_START_PARAGRAPH_\nLeta 1941 so bili nekaj \xc4\x8dasa v \xc5\xa1oli italijanski vojaki. Med vojno je pouk bil ve\xc4\x8dkrat prekinjen. Na \xc5\xa1oli je pou\xc4\x8deval italijanski u\xc4\x8ditelj, vendar je bil \xc5\xa1olski obisk zelo slab.\n_START_SECTION_\nPo osvoboditvi do leta 1970\n_START_PARAGRAPH_\nPo osvoboditvi je bila uvedena sedemletna \xc5\xa1olska obveznost, kar je \xc5\xa1e dodatno pove\xc4\x8dalo prostorsko stisko in poslab\xc5\xa1alo pogoje v \xc5\xa1oli. Leta 1946 je bila \xc5\xa1ola precej po\xc5\xa1kodovana v po\xc5\xbearu, ki je uni\xc4\x8dil ve\xc4\x8d gospodarskih poslopij in eno stanovanjsko hi\xc5\xa1o._NEWLINE_Nova \xc5\xa1ola, za katero so se prizadevali \xc5\xa1tevilni u\xc4\x8ditelji, ravnatelji in krajani, je bila zgrajena in odprta leta 1970.\n_START_SECTION_\nDana\xc5\xa1nja podoba \xc5\xa1ole\n_START_PARAGRAPH_\nDana\xc5\xa1njo podobo je \xc5\xa1ola dobila leta 1990, ko je bil dograjen vrtec, ki je bil leta 2003 \xc5\xa1e dograjen. V \xc5\xa1oli je \xc5\xa1estnajst sodobno opremljenih u\xc4\x8dilnic, telovadnica, knji\xc5\xbenica, \xc5\xa1olska kuhinja in ve\xc4\x8dnamenski prostor, ki ga uporabljajo kot \xc5\xa1olsko jedilnico, primeren pa je tudi za razli\xc4\x8dne prireditve. Pri \xc5\xa1oli je odprt vrtec\xc2\xa0\xc2\xbbSon\xc4\x8dek\xc2\xab, z devetimi igralnicami in drugimi prostori, igralnimi terasami in otro\xc5\xa1kim igri\xc5\xa1\xc4\x8dem. 11. junija 2014 je bil pred vhodom v vrtc Son\xc4\x8dek polo\xc5\xbeen temeljni kamen za gradnjo novega vrtca, ki bo prinesel dodatnih 5 igralnic, saj sedaj, zaradi prostorske stiske, ena skupina deluje na dislocirni enoti.\n_START_SECTION_\nVrtec Son\xc4\x8dek\n_START_PARAGRAPH_\nLe\xc5\xbei na robu vasi \xc5\xa0marjeta, dr\xc5\xbee\xc4\x8d se osnovne \xc5\xa1ole, ki je tik ob gozdi\xc4\x8dku._NEWLINE_Poleg vrtca se razprostirajo tudi vrt\xc4\x8devska igri\xc5\xa1\xc4\x8da, ki so nastala in se tudi obnavljajo s pomo\xc4\x8djo star\xc5\xa1ev. Ob igri\xc5\xa1\xc4\x8dih pa je nasad jablan in \xc4\x8de\xc5\xa1pelj. Poslopje je oddaljeno od glavne ceste.'